ANDREW WOMMACK EVANKELIUMIN ÄÄRELLÄ
UUSI LUOMUS JA PYHÄ HENKI 6/10
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
―Tervetuloa evankeliumin äärelle.
Aloitan tänään viiden jakson pituisen opetuksen Pyhän Hengen kasteesta.
Tämä on todella lähellä sydäntäni. Tulin uskoon 8-vuotiaana, -
ja elämäni muuttui heti. Heti seuraavana päivänä koulussa -
ystäväni kysyi, mitä minulle oli tapahtunut. Hän näki muutoksen.
Se muutti minut, ja mitä tulee iankaikkiseen kohtalooni, -
uudesti syntyminen oli avain kaikkeen siihen.
Minusta tuli sisäisesti uusi luomus.
En halua vähätellä sen vaikutusta. Se oli suuri muutos jopa 8-vuotiaalle.
Olin 18-vuotias, kun sain Pyhän Hengen kasteen -
ja noin 21-vuotias, kun puhuin kielillä. Tiedän, että on ihmisiä, -
joiden mielestä kielillä puhuminen on Hengen kasteen merkki.
Puhun tästä myöhemmin lisää.
Elämäni muuttui ulkoisesti, kun sain Pyhän Hengen kasteen, -
ja sisäisesti jo silloin, kun tulin uskoon ja synnyin uudesti.
Jeesus sanoi jakeessa Apt. 1:8 -
"Kun Pyhä Henki tulee teihin, niin te saatte voiman".
Pyhä Henki antaa voiman elää uskovan elämää.
Uskovan elämä ei ole vain vaikeaa, se on täysin mahdotonta.
Meidän ei ole tarkoitus elää Jumalalle omassa voimassamme, -
vaan meidän tulee tyhjentää itsemme ja tunnustaa riippuvuutemme Hänestä.
Kun Pyhä Henki tulee yllesi, saat Jumalalta voiman ja voitelun -
ja voit elää Jumalalle aivan eri tavalla kuin muuten voisit.
Silloin voit kääntää toisen posken ja siunata kiroamisen sijaan, -
kunnioittaa vainoojiasi, ruokkia vihollisiasi ja siunata heitä.
Se ei ole inhimillistä. Kukaan ei voi elää niin.
Jotkut yrittävät sitä ja turhautuvat.
He ihmettelevät, kuinka ihmeessä kukaan voi kääntää toisen posken.
Tarvitset Pyhän Hengen kasteen, voiman ja lahjan ylhäältä.
Pyhän Hengen ansiosta voit tehdä asioita, joihin et muuten pystyisi.
Tämä tapahtui minulle, kun sain Pyhän Hengen kasteen.
Elämäni muuttui hetkessä. Minusta tuli hullu fanaatikko.
Rakkauteni Jumalaa kohtaan ylitti kaiken ymmärryksen.
Raamattu muuttui eläväksi. En voinut edes avata sitä ilman, -
että Jumala suorastaan huusi minulle. Aloin heti kokea ihmeitä.
Kasvoin seurakunnassa, jossa opetettiin, -
että ihmeet kuuluivat vain apostolien aikaan.
Ne kuolivat apostolien mukana. Niitä ei tapahtunut enää nykyisin, -
eikä minkään yliluonnollisen puolesta voinut rukoilla.
Saatuani Pyhän Hengen kasteen aloin heti nähdä ihmeitä.
Sokeita ja kuuroja parani. Olen nähnyt kuolleiden heräävän.
Jumala alkoi puhua minulle, johdattaa minua ja tehdä asioita, -
joita ei olisi voinut tapahtua, ellen olisi kuullut Jumalan ääntä.
Se tapahtui Pyhän Hengen kautta.
Sak. 4:6 "Ei sotaväellä eikä voimalla, -
vaan minun Hengelläni, sanoo Herra Sebaot."
Näin sen täytyy olla.
Jumalan Hengen avulla saavutamme voiton.
Jos et ole saanut Pyhän Hengen kastetta, turhaudut helposti -
etkä saa nähdä näiden asioiden toteutumista.
Koin, että Pyhän Hengen kaste muutti minua ulkoisesti -
enemmän kuin uudesti syntyminen.
Jumalan Sanan totuudet on nykyisin valitettavasti jaettu eri kategorioihin.
Monien uskovien mielestä on tärkeintä keskittyä siihen, -
että ihmiset syntyvät uudesti. Siitä kaikki ovat samaa mieltä.
He puhuvat vain syntien anteeksi- annosta, eivät Hengen kasteesta, -
ihmeistä, kielillä puhumisesta tai Jumalan äänen kuulemisesta, -
etteivät vain loukkaisi ketään. Heille nämä asiat ovat ylimääräisiä.
Niinpä monet ovat kuulleet pelas- tuksesta ja uudesti syntymisestä, -
mutta eivät Pyhän Hengen kasteesta. He turhautuvat yrittäessään elää -
uskovan elämää omassa voimassaan. Jumala ei halua meidän elävän niin.
Esittelen lyhyesti asioita, joista puhun tulevissa jaksoissa.
Monet uskovat myös saarnaavat syntien anteeksiantamusta -
ja sanovat, että täytymme Pyhällä Hengellä jo silloin, kun pelastumme.
Ei ole mitään toista kohtaamista Herran kanssa. He eivät usko, -
että kielillä puhuminen liittyy Pyhän Hengen täyteyteen.
Osa heistä ajattelee, että joku puhuu kielillä, mutta eivät kaikki.
Hengen kasteen voi saada ilmankin.
Jotkut jopa opettavat, että kielillä puhuminen on saatanasta.
Jae 1. Kor. 14:39 sanoo selvästi: "...älkääkä estäkö kielillä puhumasta."
Silti jotkut kieltävät sen täysin, vaikka Raamattu opettaa päinvastoin.
Kun toimin pastorina Texasin Childressissa, tein muita töitä -
pastorin työn ohessa. Maalasin erään naisen taloa.
Hän kävi baptistiseurakunnassa. Todistin hänelle Herrasta.
Puhuimme paljon Herrasta niiden parin viikon aikana, jotka olin siellä.
Nainen piti minusta. Hän kuuli, että minulla oli baptistitausta, -
mutta johdin nyt seurakuntaa, jossa opetettiin Hengen täyteyttä.
Kerran hän sanoi: "Miksi oikein lähdit baptistikirkosta?
Siellä tarvitaan kaltaisiasi hyviä nuoria miehiä."
Sanoin, että sain Pyhän Hengen kasteen, ja minun käskettiin lähteä.
"Tarkoitatko kielillä puhumista?" "Se on osa sitä", vastasin.
"Puhun kielillä, ja kun aloin tehdä niin, en ollut enää tervetullut."
Hän vastasi: "Kyllä minunkin seurakuntani heittäisi sinut ulos".
Lainasin hänelle jaetta 1. Kor. 14:39 "...älkääkä estäkö kielillä puhumasta."
"Miksi kiellätte kielillä puhumisen, vaikka Raamattu sanoo toista?"
Nainen sanoi vakavana: "Raamatussa on paljon sellaista, johon emme usko."
Siinä kohtaa nostin käteni ylös. Kuinka puhua järkeä ihmiselle, -
joka tietää uskovansa eri tavalla kuin Raamattu sanoo eikä välitä siitä?
Monet kristityt eivät anna Raamatun häiritä sitä, mihin uskovat.
Tärkeintä on se, mitä heille on opetettu. He pitävät siitä kiinni.
Jos olet yksi heistä, en voi auttaa sinua, -
mutta jos sanot uskovasi Raamattuun ja silti kiellät kielillä puhumisen -
ja sanot, että se on paholaisesta eikä sitä tapahdu enää, -
voin auttaa, jos kuuntelet minua, sillä opetukseni perustuu Raamattuun.
Osoitan, että Pyhän Hengen kaste kuuluu meille ja että se on eri asia -
kuin uudesti syntyminen, tosin niiden välissä voi kulua vain pari minuuttia.
Se on kuitenkin pelastumisesta erillinen tapahtuma.
Lisäksi kielillä puhuminen ja muut Pyhän Hengen lahjat -
ovat osa Pyhän Hengen kastetta.
Sadat ihmiset kirjoittavat minua vastaan blogeissaan.
Olen lukenut muutamia näistä kielteisistä jutuista malliksi.
Useimmat aloittavat sanomalla minusta jotain positiivista, -
kuten että en yritä rahastaa ihmisiä, vaan annan materiaaleja ilmaiseksi.
Useimmat heistä kuitenkin vastustavat minua siksi, että uskon, -
että kielillä puhuminen ja Pyhän Hengen kaste ovat eri asia -
kuin uudesti syntyminen.
Siksi he sanovat, että olen paholaisesta ja järjestöni on lahko.
Jotkut kristityt vastustavat tätä ajatusta jyrkästi, -
mutta näytän teille, mitä Raamattu sanoo tästä asiasta.
Johanneksen evankeliumin -
luvussa 20 Jeesus ilmestyi opetuslapsille noustuaan kuolleista.
Jae 21 "Niin Jeesus sanoi heille jälleen: 'Rauha teille!
Niinkuin Isä on lähettänyt minut, niin lähetän minäkin teidät.'
Ja tämän sanottuaan hän puhalsi heidän päällensä ja sanoi heille: -
'Ottakaa Pyhä Henki. Joiden synnit te anteeksi annatte, niille ne ovat -
anteeksi annetut; joiden synnit te pidätätte, niille ne ovat pidätetyt.'"
Room. 10:9 "Sillä jos sinä tunnustat suullasi Jeesuksen Herraksi -
ja uskot sydämessäsi, -
että Jumala on hänet kuolleista herättänyt, niin sinä pelastut".
Opetuslapset uskoivat tämän ja tunnustivat Jeesuksen Herraksi.
Vain vähän myöhemmin jakeessa Joh. 20:28 Tuomas sanoi: -
"Minun Herrani ja minun Jumalani!"
Hän tunnusti Jeesuksen Herraksi ja uskoi Hänen nousseen kuolleista.
Opetuslapset olivat uudestisyntyneitä. Joh. 20:22 "Ja tämän sanottuaan -
hän puhalsi heidän päällensä ja sanoi heille: 'Ottakaa Pyhä Henki.'"
Jakeessa Apt. 1:4 sanotaan "Ja kun hän oli yhdessä heidän kanssansa..."
Kyse on samoista ihmisistä.
Vaikka tapahtumat ovat eri kirjoissa, ne seuraavat toisiaan ajallisesti.
Jeesus sanoi opetuslapsille juuri ennen kuin nousi taivaaseen: -
"Älkää lähtekö Jerusalemista, vaan odottakaa Isältä -
sen lupauksen täyttymistä, jonka te olette minulta kuulleet.
Sillä Johannes kastoi vedellä, mutta teidät kastetaan -
Pyhällä Hengellä, ei kauan näitten päivien jälkeen."
Jakeessa Joh. 20:22 Hän siis puhalsi ja sanoi: "Ottakaa Pyhä Henki."
Jakeessa Apt. 1:4 Hän käski heidän pysyä Jerusalemissa, -
kunnes Isän lupaus toteutuisi, sillä heidät kastettaisiin Pyhällä Hengellä.
Jeesus siis puhuu toisesta, erillisestä kokemuksesta.
Jakeessa Joh. 20:22 opetuslapset olivat syntyneet uudesti.
He uskoivat Hänen nousseen kuolle- ista ja tunnustivat Hänet Herrakseen.
Silti Jeesus sanoi, että he tarvitsivat myös Pyhän Hengen kastetta.
Jos uskot Raamattuun etkä perinteisiin, tämä osoittaa, -
että tarvitaan kaksi kohtaamista Pyhän Hengen kanssa, pelastus -
ja se, mitä Raamattu kutsuu Pyhän Hengen kasteeksi.
Kaste on uskonnollinen sana, jota monien on vaikea ymmärtää.
Kaste on kreikaksi baptizo, joka tarkoittaa upottamista.
Englannin sana baptize tulee suoraan siitä.
Kun Raamattu käännettiin englanniksi 1500-luvulla, -
ihmisiä ei kastettu upottamalla, vaan vettä pirskottamalla.
Tämä sana oli ristiriidassa sen ajan teologian kanssa, -
joten sanaa ei käännetty upottamiseksi, -
koska tuolloin kaste tehtiin pirskottamalla vettä ihmisten päälle.
Niinpä tuota sanaa ei käännetty, vaan se vain muokattiin -
englanninkieliseen muotoon ja luotiin uusi käsite.
Kaste voi tarkoittaa eri asioita eri ihmisille, mutta alun perin -
se tarkoitti upottamista. Jeesus sanoi: "minä olen kasteella kastettava".
Hän ei puhunut vesikasteessa, sillä Hän oli saanut sen jo, -
vaan kärsimyksen, vainon ja ristiinnaulitsemisen kasteesta.
Hän tarkoitti, että uppoaisi noihin asioihin. On monia eri kasteita.
Jakeissa Hepr. 6:1―2 sanotaan, -
että meidän tulee jättää taaksemme mm. oppi kasteista monikossa.
Jakeen Ef. 4:5 mukaan on "yksi Herra, yksi usko, yksi kaste".
Tässä puhutaan yhteydestä ja yhdestä kasteesta Kristuksen ruumiiseen.
Meidät kaikki on kastettu eli asetettu yhteen Kristuksen ruumiiseen.
Ei ole erikseen helluntailaisten tai baptistien Kristuksen ruumista.
Olemme kaikki yhtä samaa ruumista. On vain yksi tällainen kaste, -
mutta on siis olemassa vesikaste, kaste Kristuksen ruumiiseen, -
Pyhän Hengen kaste, kärsimyksen kaste ja rakkauden kaste.
Sanaa kaste voi käyttää kuvaamaan monenlaisia asioita.
Jakeessa Apt. 1:5 Jeesus sanoo, että opetuslapset tullaan upottamaan -
Pyhän Hengen voimaan pian. Tuo voima tulee valtaamaan heidät.
Jakeessa 7 on vastaus kysymykseen Jumalan valtakunnan tulemisesta.
"Ei ole teidän asianne tietää aikoja eikä hetkiä, -
jotka Isä oman valtansa voimalla on asettanut, vaan, -
kun Pyhä Henki tulee teihin, niin te saatte voiman, -
ja te tulette olemaan minun todistajani sekä Jerusalemissa -
että koko Juudeassa ja Samariassa ja aina maan ääriin saakka".
Jeesus sanoi, että Pyhän Hengen kasteessa saamme voiman.
Kreikan sana on dynamos, josta tulee sana dynamiitti.
Se on ihmeellistä, yliluonnollista voimaa. Tämä on väkevää asiaa.
Et pysty elämään uskovan elämää omassa, inhimillisessä voimassasi.
Tarvitset voimaa ylhäältä ja Pyhää Henkeä.
Kun puhut kielillä ja käytät muita Hengen lahjoja, vapautuu voimaa.
Monet teistä tuntevat minut vain television välityksellä, -
mutta tunnen itseni ja voin kertoa, että olin ennen sisäänpäin kääntynyt.
Olisin jähmettynyt kauhusta joutuessani puhumaan ihmisille.
Ette ehkä ymmärrä, mistä puhun, koska ette tiedä, millainen olin ennen.
Esiintyminen on minulle nyt helppoa.
Jumala muutti minut, kun sain Pyhän Hengen kasteen.
Aloin heti sen jälkeen puhua ihmisille. En olisi ennen ikinä tehnyt niin.
Pyhän Hengen kasteessa sain voiman, jota minulla ei ennen ollut.
Ilman Pyhän Hengen kastetta en olisi koskaan puhunut televisiossa.
Voit pitää oman oppisi jos tahdot, -
mutta minun elämäni muuttui, kun sain Pyhän Hengen voiman.
En saanut vain voimaa voittaa pelkoja ja persoonallisia ongelmia, -
vaan yliluonnollinen voima alkoi virrata kauttani, ja ihmisiä parani.
Olen nähnyt kuolleista heräämisiä ja kutsunut nimeltä ihmisiä, -
joita en ollut ennen nähnyt. Olen saanut tiedon sanoja.
Tiedän, että jonkun mielestä tällainen on paholaisesta, -
mutta se kaikki kuvataan Raamatussa. Toisten mielestä sitä ei tapahdu enää.
Toivon, että hankit materiaalini tästä aiheesta tai seuraat ohjelmaani.
Tulen osoittamaan, etteivät nämä asiat kadonneet mihinkään.
Jos uskot, mitä Raamattu sanoo, joudut olemaan samaa mieltä.
Jos uskot mieluummin omaan, uskonnolliseen oppiisi, -
en voi sille mitään, mutta jos väität uskovasi Raamattuun, näytän, -
että se on totta. Lisäksi todistan, että Hengen kaste muutti elämäni.
Olen puhunut tästä monenlaisille ihmisille. Ehkä olet syntynyt uudesti -
ja kokenut Herran läsnäolon, mutta sinulla ei ole voimaa.
Pyydät jatkuvasti Jumalaa tekemään jotain, mutta näyttää siltä, -
että maailma vain potkii sinua. Luet Raamatusta lupauksia, -
että voit kaiken Kristuksessa, mutta ne eivät tunnu toimivan.
Turhautuneena yrität edelleen pitää kiinni uskostasi, -
mutta elämästäsi puuttuu voima, joka osoittaisi uskon olevan totta.
Se johtuu siitä, ettet usko Hengen kasteeseen etkä ole saanut sitä.
Sinut on opetettu vastustamaan sitä. Suhtaudut minuun epäilevästi, -
mutta minun elämässäni on voimaa. En ole paras esimerkki, -
mutta olen parempi kuin ennen. Olen ainakin lähtenyt matkalle.
Tiedän, että Pyhän Hengen kaste on totta, sillä se muutti minut.
Se ei ollut vain tunnekokemus, se sai minut rakastumaan Jeesukseen.
Aloin rakastaa Jeesusta miljoona kertaa enemmän kuin ennen.
Jeesus sanoi ristiinnaulitsemista edeltävänä yönä, -
että Pyhä Henki todistaisi Hänestä, ottaisi Hänen omastaan -
ja julistaisi sen opetuslapsille. Juuri näin minulle tapahtui.
Suhteeni Jeesukseen muuttui aivan uudenlaiseksi.
Room. 5:5 "Jumalan rakkaus on vuodatettu meidän sydämiimme -
Pyhän Hengen kautta, joka on meille annettu."
Ihmiset, jotka eivät usko Pyhän Hengen kasteeseen, väittävät -
tämän jakeen perusteella, että Pyhä Henki toimii heissä.
Hän toimii kyllä kaikissa uskovissa jossain määrin, -
mutta tässä jakeessa puhutaan Hengellä täyttyneestä ihmisestä.
Silloin Jumalan rakkaus todella vuodatetaan sydämiimme.
Monet teistä rakastavat Jumalaa, mutteivät niin syvästi kuin haluaisivat.
Elämästänne puuttuu Jumalan voima. Se johtuu siitä, -
että joko ette tiedä Pyhän Hengen kasteesta tai olette sitä vastaan.
Tulen puhumaan siitä jatkossa. Jakeet Joh. 20:22 ja Apt. 1:4―5 todistavat, -
että uudesti syntyminen ja Pyhän Hengen kaste -
ovat erillisiä kokemuksia. Siitä puhutaan muuallakin.
Apostolien tekojen luvussa 8 kerrotaan suuresta herätyksestä.
Filippus saarnasi, ihmisiä syntyi uudesti, ja heidät kastettiin.
Sitten opetuslapset Jerusalemista tulivat paikalle rukoilemaan, -
että he saisivat Pyhän Hengen, sillä heillä ei ollut Pyhää Henkeä.
Silloin he täyttyivät Pyhällä Hengellä ja puhuivat kielillä.
Se oli erillinen kokemus myös Apostolien tekojen luvuissa 10 ja 18.
Apostolien teot on kertomus alkuseurakunnan historiasta.
Eri puolilla Apostolien tekoja kerrotaan, että ihmiset pelastuivat -
ja saivat Pyhän Hengen kasteen erikseen. Näiden tapahtumien välillä -
ei aina kulunut kovin pitkää aikaa, mutta silti ne olivat erilliset.
Uskonto opettaa yleensä toisin, ja siksi useimmat kristityt -
eivät edes tiedä Hengen kasteesta eivätkä rukoile saavansa sitä.
Siksi heillä ei ole sitä voimaa, joka tulee Pyhän Hengen kasteessa.
Hengen kaste muutti minut ja muuttaa sinutkin, jos vain otat sen vastaan.
Tästä aiheesta on saatavana kirja.
Se kertoo uudesti syntymisestä ja Pyhän Hengen kasteesta.
Kirjassa käsittelen asiaa syvällisemmin kuin televisiossa.
Se tulee olemaan sinulle siunaus. Kohta saat lisätietoja tilaamisesta.
Nähdään taas ensi jaksossa.
Neliosaisen sarjan Uusi luomus ja Pyhä Henki opetus on saatavissa -
CD- tai DVD-levyllä sellaisena kuin se on esitetty televisiossa.
Opetus on saatavana englanniksi myös kirjana ja työkirjana.
Työkirjassa on mukana koko sarjan opetus, -
ja sen mukana tulevalta CD-levyltä voit tulostaa tehtäviä.
Työkirjan ja levyn hinta on 17,50 puntaa.
Voit tilata kaikki ohjelmassa mainitut tuotteet nettisivujemme kautta.
Palvelunumeromme on tänään suljettu pyhäpäivän vuoksi, -
mutta voit tilata materiaaleja nettisivujemme kautta -
milloin vain osoitteesta www.awme.net.
Nettisivuillamme on myös paljon muuta, ilmaista materiaalia.
Siellä on tarjolla yli neljäsataa opetusta -
ja yli yhdeksän vuoden televisio-ohjelmat.
Sieltä voit myös ladata yli 12 vuoden radio-ohjelmat mp3-muodossa.
Jos haluat kirjoittaa meille, käytä ruudulla näkyvää osoitetta.
Ota yhteyttä jo tänään!
Olet tervetullut tapaamaan Andrewia johonkin näistä tapahtumista: -
Syyskuussa hän on Pohjois- Carolinassa, Tennesseessä, -
Colorado Springsissä -
ja Coloradon Woodland Parkissa AWM-pastorikonferenssissa.
Lokakuussa hän vierailee Englannissa ja Ugandassa.
Lisätietoja tapahtumista alueellasi saat nettisivuiltamme.
Kun tulin tänne, olin uskonnollinen, olinhan ollut kristitty jo pitkään.
Oli paljon ajatuksia, joissa ei ollut järkeä. Niistä oli päästävä eroon.
Sitten aloin oppia uutta Sanasta, ja se kasvoi sisälläni. Se oli hienoa.
Ison-Britannian Charis-koulut odottavat sinua!
Lisätietoa nettisivuiltamme.
Oletko muutoksentekijä? Meillä on yhteistyökouluja eri puolilla maailmaa.
Sama totuus, joka vapauttaa Englannin-koulussamme, -
vapauttaa myös mm. Belfastissa, Pietarissa ja Amsterdamissa.
Nettisivuiltamme tai palvelunumerostamme saat tietoa -
kaikista yhteistyökouluistamme.
Muuta elämäsi ja muuta maailma.
Andrew Wommackin työ ja Charis tarjoavat paikan, -
jossa syntyy elinikäisiä ihmissuhteita.
Vuonna 2005 Jeff Nakkula asui Michiganissa ja alkoi katsoa -
Andrew Wommackin ohjelmia.
Katsoin ohjelmia ja tilasin opetuksia.
Pian lähdin hänen raamattukouluunsa.
Samana vuonna Autumn Dill osallistui seminaariin Tennesseessä.
Vanhempani soittivat ja kysyivät, -
lähtisinkö Andrew Wommackin seminaariin Alabamaan.
Sain Pyhän Hengen kasteen ja tiesin, että Charis olisi seuraava askel.
Raamattukoulussa Jumala kutsui heidät molemmat palvelutyöhön.
Jeff ja Autumn auttoivat ystäviä lähetystyössä ja tapasivat usein.
Jumala johdatti heidät yhteen, ja he menivät naimisiin.
Suhteemme eteni nopeasti. Hän kävi usein luonani farmilla.
Olin valmis menemään naimisiin. En halunnut olla hänestä erossa.
Häämatkan jälkeen he kokivat kutsua Intiaan ja lähtivät saman tien.
Molemmat halusivat levittää evankeliumia median kautta.
Nyt Jeff ja Autumn ovat opettajia Charis-koulun medialinjalla.
He opettavat opiskelijoita käyttämään mediaa tehokkaasti työssään.
Andrew Wommackin työ ja Charis. Muuta elämäsi. Muuta maailma.
Suomennos: Anni Lähteenmäki